Ad yili wawal ɣef tenmegla yeqnen ɣer tira d tin yerzan asentel. Seg tama n tira, ad d-nmeslay ɣef wamek i tezmer ad tili tira n tenmegla ( les figures de styles dopposition). Ma yella seg tama n usentel ad d-nbeggen amgired id yettilin gar yisental deg yiwen n uḍris. Seg tama niḍen ad d-nmeslay ɣef tazwert ( incipit) d tegrayt ( la cloture neɣ la clause), leṣnaf yemgaraden d wazal n usentel deg tira. Leqdic ameqqran deg yixef-a ad yilli ɣef tenmegla deg kra n yisefra n Lewnis Ayt Menggellat anda ara dnmeslay ɣef leṣnaf yemxalafen n tira tanmeglant deg urti asefran n umedyaz-a.